recursal/SuperWikiNEXT-32B huggingface dataset:
**হলি আর্টিজান বেকারি** (Holey Artisan Bakery) হলো বাংলাদেশের রাজধানী ঢাকা কেন্দ্রিক একটি বেকারি প্রতিষ্ঠান ও রেস্তোরাঁ। *দ্য নিউ ইয়র্ক টাইমস* একে "ঢাকার অন্যতম জনপ্রিয় রেস্তোরাঁ" হিসেবে আখ্যায়িত করে। এটি ইজুমি নামক অপর একটি রেস্তোরাঁর সহযোগী প্রতিষ্ঠান।

ইতিহাস
------

রেস্তোরাঁটি প্রতিষ্ঠার সময়ে মূলত ঢাকার কূটনৈতিক পাড়ার নিকটে, গুলশান-২ এর ৭৯ নম্বর সড়কে অবস্থিত ছিল। রেস্তোরাঁর প্রধান গ্রাহকেরা ছিলেন মূলত স্থানীয় ও ঢাকার বসবাসরত বিদেশি ব্যক্তিবর্গ।

২০১৬ খ্রিষ্টাব্দের ১ জুলাই তারিখে জঙ্গিরা রেস্তোরাঁয় আক্রমণ চালায়। সেই হামলায় ১৮ জন বিদেশি নাগরিক প্রাণ হারান। হামলার পর সেখানকার রেস্তোরাঁটি বন্ধ করে দেওয়া হয় এবং গুলশানের "র‍্যাংস আর্কেড" নামক ভবনে রেস্তোরাঁটি স্থানান্তর করা হয়। ২০১৭ খ্রিষ্টাব্দের ১০ জানুয়ারি নতুন স্থানটিকে কর্তৃপক্ষ "নিরাপদ" বলে ঘোষণা দেয়। ২০১৯ খ্রিষ্টাব্দে গুলশানেই রেস্তোরাঁটির আরেকটি শাখা খোলা হয়, যেটি বর্তমানে "ওরো" (ORO) নামে পরিচিত।

২০১৬ খ্রিষ্টাব্দে আক্রমণের শিকার ভবনটিকে বেকারি কর্তৃপক্ষ নিজেদের জন্য আবাসিক ভবনে রূপান্তরিত করার পরিকল্পনা করেন।

২০১৬ খ্রিষ্টাব্দের সেপ্টেম্বর মাসে রেস্তোরাঁ পুনরায় চালুর কয়েকদিন পর, হলি আর্টিজান থাইল্যান্ডের ব্যাংককে তাদের প্রথম বৈদেশিক শাখা চালু করে। বর্তমানে ব্যাংককে বেকারির তিনটি শাখা সচল রয়েছে।

তথ্যসূত্র
---------

1. 1 2  Barry, Ellen; Sattar, Maher (১১ জানুয়ারি ২০১৭)। "'We'll Grow Again': Bangladesh Cafe Attacked by Terrorists Reopens"। *The New York Times*। সংগ্রহের তারিখ ১৮ জানুয়ারি ২০১৭।
2. ↑  "360-Degree View of Holey Artisan Bakery Before Dhaka Terror Attack"। *The Quint* (ইংরেজি ভাষায়)। ৩১ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৭।
3. ↑  "Bangladesh terror cafe reopens in new location"। *BBC News*। ১১ জানুয়ারি ২০১৭। সংগ্রহের তারিখ ১৮ জানুয়ারি ২০১৭।
4. ↑  "Holey Artisan reopens at a new Gulshan location"। *bdnews24.com*। সংগ্রহের তারিখ ১৮ জানুয়ারি ২০১৭।
5. ↑  "About Oro Dhaka"। *bdnews24.com*। ১৪ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৭।
6. ↑  "Holey Artisan cafe reopens at different venue"। *ORO Dhaka*। ২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০২০।
7. ↑  "Holey Artisan Bakery – A Good Place for Delicious Croissants and Pastries"। *AroiMakMak*। সংগ্রহের তারিখ ১৪ সেপ্টেম্বর ২০১৯।
**নিরক্ষীয় সম্মেলন কেন্দ্র** (ইসিসি) হল একটি সম্মেলন কেন্দ্র যা মালদ্বীপের আদু শহরের হিথাদ্ধতে অবস্থিত। এটি বিশেষত ১৭তম সার্ক শীর্ষ সম্মেলনের জন্য নির্মিত হয়েছিল যা নভেম্বর ২০১১ সালে ফুওয়াহমুলাহ দ্বীপের নিকটবর্তী আদু শহরে অনুষ্ঠিত হয়েছিল। ২০১১ সালের ১০ নভেম্বর মালদ্বীপের তৎকালীন রাষ্ট্রপতি এইচ.ই. মোহাম্মদ নাসিদ আনুষ্ঠানিকভাবে ইসিসি উদ্বোধন করেন।

হলঘর ও কক্ষ
-----------

সম্মেলন কেন্দ্রের হলগুলি এবং কক্ষগুলির নাম ঐতিহাসিক ও সাংস্কৃতিক স্থান এবং আদু শহর এবং মালদ্বীপের অ্যাটলসের পরিপ্রেক্ষিতে নামকরণ করা হয়েছে যার সাথে 'বুডু কিবা' নামে মূল সম্মেলন কেন্দ্র রয়েছে।

পাবলিক লবিটির নাম দেওয়া হয়েছে 'আদু থালহানমথি', সেই সাথে সম্মেলন কেন্দ্রের কক্ষগুলি 'ভেলানা ফেন্দা', 'এগামামু ফেন্দা', 'কাকা ফেন্দা' এবং 'আথিরী ফেন্দা' নামে ঘোষিত হয়েছে। মূল ভোজনকক্ষের নাম 'রাসরুকু কিবা'।

এমভিআর Rf ১৫০ মিলিয়ন বাজেটের মাধ্যমে সার্ক শীর্ষ সম্মেলনের জন্য নির্মিত দ্বিতল সম্মেলন কেন্দ্রে রয়েছে 'মুলি কোটারি' নামে একটি প্রশাসনিক দপ্তর, 'বডিকোশী কোটারি' নামে একটি ব্যবসা কেন্দ্র এবং 'ধান্ডিকোশী' নামে একটি সভা কক্ষ।

প্রতিনিধি দপ্তরগুলির নাম মালদ্বীপের অ্যাটলসের নামে করা হয়েছে; 'থিলাধুনমথি কোটারি', 'ফধীপলহু কোটারি', 'ইহাবন্ধিপোলহু কোটারি', 'হাধুনমথি কোটারি', 'হুভাধূ কোটারি', 'কোলহুমাদুলু কোটারি', 'নীলান্ধে কোটারি' এবং 'মালহোসমাদুলু কোটারি'।

প্রথম তলায় অবস্থিত কক্ষগুলির মধ্যে রয়েছে 'ধোঁধানবু কিবা' এবং 'জাফানু কিবা' ফাংশন রুম। প্রথম তলায় অবস্থিত আলোচনাসভা কক্ষগুলির নামকরণ করা হয়েছে 'মাসউদি কোটারি', 'পাইরাদ কোটারি', 'আবু'ল বারাকাত কোটারি', 'বতুতা কোটারি', 'কালহোহ ফু্ম্মি কোটারি', 'তিরনা কোটারি', 'জলিয়া কোটারি' এবং 'কালিহাড়া কোটারি'।

তথ্যসূত্র
---------

1. ↑  "Archived copy"। ২০১১-১১-১৩ তারিখে মূল থেকে আর্কাইভ করা। সংগ্রহের তারিখ ২০১১-১১-০৭।
2. ↑  "সংরক্ষণাগারভুক্ত অনুলিপি"। ১৩ মে ২০১২ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৯।
3. 1 2 3 4 5  "Archived copy"। ২০১১-১১-১৩ তারিখে মূল থেকে আর্কাইভ করা। সংগ্রহের তারিখ ২০১১-১১-০৭।
**সিমিকোট** হল উত্তরপশ্চিমস্থ নেপালের পার্বত্য কর্ণালী অঞ্চলের হুম্লা জেলার প্রশাসনিক সদর দফতর।

পরিবহন
------

নেপালের উন্নত অংশগুলি থেকে সিমিকোটে যাওয়ার মূল মাধ্যম হল বিমান। সিমিকোট বিমানবন্দরের রানওয়ে তুলনামূলকভাবে সংক্ষিপ্ত ৫৪৯ মিটার (১,৮০০ ফু) যা প্রায় ৩,০০০ মিটার উচ্চতায় অবস্থিত, যার কারণে যাত্রীদের স্টোন বৈশিষ্ট্যযুক্ত যাত্রীবাহী বিমান যেমন ডর্নিয়ার ডু ২৮ এবং ডি হাভিল্যান্ড টুইন ওটার প্রয়োজন ।

দক্ষিণ থেকে সড়ক দিয়ে কেবল জুম্লাতে পৌঁছানো যায় যা ৮৬ কিলোমিটার (৫৩ মা) দক্ষিণ-পূর্বে অবস্থিত, তবে হিলসায় তিব্বত স্বায়ত্তশাসিত অঞ্চলের সীমান্ত পারাপার থেকে ৫১ কিলোমিটার (৩২ মা) এর একটি রাস্তা তৈরি করা হয়েছে।

গণমাধ্যম
--------

সিমিকোটে দুটি কমিউনিটি রেডিও রয়েছে : রেডিও কর্ণালী আওয়াজ ৯৪.২   মেগাহার্টজ এবং রেডিও কৈলাশ ১০৩.৪ মেগাহার্টজ।

আরো দেখুন
---------

* হুমলা জেলা ইউএন মানচিত্র  ওয়েব্যাক মেশিনে আর্কাইভকৃত ৩ নভেম্বর ২০১৯ তারিখে
* Thubron, Colin (২০১১)। *To a Mountain in Tibet*। Harper Collins। ডিসেম্বর ১৫, ২০১৩ তারিখে মূল থেকে আর্কাইভ করা। সংগ্রহের তারিখ ডিসে ১৪, ২০১৩।

তথ্যসূত্র
---------
**জগদ্বন্ধু সুন্দর** (১৭ই মে ১৮৭১ - ১৭ সেপ্টেম্বর ১৯২১) একজন বৈষ্ণব ধর্মগুরু, সমাজ-সংস্কারক ও লেখক। নিম্নবর্ণের হিন্দুদের প্রতি বিশেষ সহানূভূতি প্রকাশের কারণে তিনি "জগদ্বন্ধু" উপাধী লাভ করেন এবং এই নামেই বিশেষ পরিচিতি লাভ করেন। এছাড়াও বৈষ্ণব ধর্মীয় সঙ্গীত বা কীর্তন সংগ্রহ, রচনা এবং পরিবেশনের জন্যও তিনি বিশেষভাবে পরিচিত।

জন্ম ও পারিবারিক পরিচিতি
------------------------

১৮৭১ সালের ১৭ই মে ব্রিটিশ ভারতের মুর্শিদাবাদ জেলার ডাহাপাড়ায় তাঁর পিতার কর্মস্থলে তাঁর জন্ম। তাঁর পৈতৃক নিবাস বাংলাদেশের ফরিদপুর জেলার গোবিন্দপুর গ্রামে। তাঁর পিতার নাম: দীননাথ চক্রবর্তী এবং মাতার নাম: বামাসুন্দরী দেবী।তাঁর বয়স তখন মাত্র ১৪ মাস তখন তাঁর মা মারা যান।তাঁর ৫ বছর বয়সে তাঁর পিতাও মারা যান।১৯২১ সালে তাঁর প্রতিষ্ঠিত শ্রীধাম শ্রীঅঙ্গনেই তিঁনি ইহোলোক ত্যাগ করেন।

সংকলন
-----

তার রচিত বৈষ্ণব ধর্মীয় সঙ্গীত বা কীর্তন সম্পর্কিত উল্লেখযোগ্য গ্রন্থ হলো:

* হরিকথা
* চন্দ্রপাত
* ত্রিকাল।

তাঁর কিছু বাণী রয়েছে, তার মধ্যে পাঁচটি উল্লেখযোগ্য হলো-
১। ভ্রষ্টবুদ্ধি হয়ে মাতা-পিতার মনে কষ্ট দিতে নেই।
২। যে সংসারে শান্তি পায় না, সে সংসার ত্যাগ করলেও শান্তি পায় না।
৩। কেউ মূর্খ থাকিও না। মূর্খ আমার কথা বুঝিতে পারিবে না। অজ্ঞানের হরিভক্তি হয় না।
৪। পরচর্চা করর্নে বা অন্তরের স্থান দিও না। পরচর্চা পরনিন্দা ত্যাগ কর। ঘরের দেয়ালে লিখে রেখো, পরচর্চা নিষেধ।
৫। জীবদেহে নিত্যানন্দের বাস। কোন জীবকে আঘাত করলে নিত্যানন্দকে আঘাত করা হয়।

আরও দেখুন
---------

* মহানামব্রত ব্রহ্মচারী
* শ্রীঅঙ্গন
* কীর্তন

বহি:সংযোগ
---------

* বাংরাপিডিয়ায় -ইংরেজি ভার্সন
* জগদ্বন্ধু সুন্দর এর আশ্রম
* type=&option=single&news id=257097&pub no=1045&type=|মানবকল্যাণে প্রভু জগদ্বন্ধু[*স্থায়ীভাবে অকার্যকর সংযোগ*]

তথ্যসূত্র
---------

1. ↑  "সমকাল :: মানবকল্যাণে প্রভু জগদ্বন্ধু ::"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।
ম্যাথওয়ার্কসের **সিমুলিঙ্ক** মাল্টিডোমেইন ডাইনামিক সিষ্টেমের জন্য একটি মডেলিং এবং সিমুলেশন সফটওয়্যার টুল। এটি ম্যাটল্যাবের অন্যান্য অংশের সাথে গভীরভাবে সম্পৃক্ত এবং এটি থেকে ম্যাটল্যাব চালানো যেতে পারে। সির্মুলিঙ্ক কন্ট্রোল সিস্টেম, ডিজিটাল সিগন্যাল প্রোসেসিং-এ মাল্টিডোমেইন সিমুলেশন ও ডিজাইন তৈরীতে ব্যপকভাবে ব্যবহৃত হয়।

অ্যাডঅনসমূহ
-----------

সিমুলিঙ্কের সাথে ব্যবহারের জন্য ম্যাথওয়ার্কস ও অন্যান্য প্রতিষ্ঠানের তৈরি অনেক সফটওয়্যার ও হার্ডওয়্যার রয়েছে।

রিয়েল-টাইম ওয়ার্কশপের মাধ্যমে সিমুলিঙ্ক থেকে সহজে সি কোড তৈরি করা যেতে পারে। এর কোডের দক্ষতা ও ফ্লেক্সিবিলিটি বৃদ্ধির সাথে সাথে বিশেষত এমবেডেড সিষ্টেমের ক্ষেত্রে এটি আরও বেশি জনপ্রিয় হয়ে উঠছে। রিয়েল-টাইম ওয়ার্কশপ এমবেডেড কোডার এমবেডেড সিষ্টেমে ব্যবহার উপযোগী কোড উৎপদনে সম্ভব। এটি একাধিক এমবেডেড টার্গেট সমর্থন করে যথা- ইনফিনিয়ন সি১৬৬, মটোরোলা এমপিসি৫৫৫, মটোরোলা ৬৮এইচসি১২, টিআই সি২০০০, টিআই সি৬০০০।

সিমুলিঙ্ক এইচডিএল কোডারের মাধ্যমে সিমুলিঙ্ক ও স্ট্যাটফ্লো থেকে ভিএইচডিএল ও ভেরিলগ কোড প্রস্তুত সম্ভব।

আরও দেখুন
---------

* ডাটাফ্লো প্রোগ্রামিং
* স্ট্যাটফ্লো
* ল্যাব ভিউ

তথ্যসূত্র
---------

1. ↑  "System Requirements and Platform Availability by Product"। *mathworks.com*। সংগ্রহের তারিখ ২৯ নভেম্বর ২০১৫। [*স্থায়ীভাবে অকার্যকর সংযোগ*]

বহিঃসংযোগ
---------

* ম্যাথওয়ার্কসের ওয়েবপেজ
* সিমপাওয়ারসিস্টেম
* পারস হোমপেজ
**বিজয়া মুখোপাধ্যায়**  (১১ মার্চ ১৯৩৭ — ২৬ জুলাই ২০২০) ছিলেন সংস্কৃত ভাষা ও সাহিত্যের অধ্যাপিকা এবং একজন প্রতিভাশালিনী কবি। প্রবন্ধকার ও অনুবাদক হিসাবেও পরিচিতি ছিল তার। সুনীল গঙ্গোপাধ্যায় প্রবর্তিত "কৃত্তিবাস" কবিতা পত্রিকার সঙ্গে যুক্ত ছিলেন।

সংক্ষিপ্ত জীবনী
---------------

বিজয়া মুখোপাধ্যায়ের জন্ম ১৯৩৭ খ্রিস্টাব্দের ১১ই মার্চ  বৃটিশ ভারতের অধুনা বাংলাদেশের তৎকালীন ঢাকা জেলার বিক্রমপুরে। পড়াশোনা কলকাতায়। কলেজে পড়ার সময় থেকেই তিনি কবিতা রচনা শুরু করেন। তার প্রথম কবিতা প্রকাশিত হয় দেশ (পত্রিকা) পত্রিকায় ১৯৬৩ খ্রিস্টাব্দে। সংস্কৃত ভাষা নিয়ে পড়াশোনা করেন এবং অসামান্য দখল ছিল তার। কবি বুদ্ধদেব বসু 'মহাভারতের কথা' লেখার সময়ে বিজয়ার কাছে সংস্কৃত শিখেছিলেন। তার প্রথম কাব্যগ্রন্থ *সামনে অপর্ণা*। তিনি ও তার স্বামী কবি শরৎকুমার মুখোপাধ্যায় সুনীল গঙ্গোপাধ্যায় প্রবর্তিত *"কৃত্তিবাস"* কবিতা পত্রিকার সঙ্গে যুক্ত ছিলেন। তার বহু কবিতা এই পত্রিকায় প্রকাশিত হয়েছে। তার ছন্দময় কবিতা বিগত পুরানো দিনের স্মৃতি যেমন জাগ্রত করে, তেমনি সহজ, সরল, শান্ত ভঙ্গিমায় সামাজিক চেতনার বিকাশে প্রতিবাদ ব্যক্ত হয়েছে। তার *"পুটিকে সাজে না"* কবিতা নারীত্বের প্রতিবন্ধকতার বিরুদ্ধে প্রতিবাদ বেশ তাৎপর্যময়।

রচিত কাব্যগ্রন্থ
----------------

* ভেঙে যায় অনন্ত বাদাম*আমার প্রভুর জন্য* (১৯৬৭)
* *যদি শর্তহীন* (১৯৭১)
* *ভেঙে যায় অনন্ত বাদাম* (১৯৭৭)
* *উড়ন্ত নামাবলি* (১৯৭৯)
* *দাঁড়াও তর্জনী* (১৯৮৮)
* *ঝড়ের সঙ্গে যখন দেখা*
* *অশ্লেষা তিথির কন্যা* (১৯৯৩)
* *ভাষায় যেটুকু বলা যায়* (২০০৫)
* *মাস্তুলের পাখি*
* *আজন্ম হস্টেলে আছি* (২০১৩)
* *শ্রেষ্ঠ কবিতা*

পুরস্কার
--------

২০০৯ সালে তিনি পশ্চিমবঙ্গ বাংলা আকাদেমি কর্তৃক প্রদত্ত রবীন্দ্র পুরস্কার লাভ করেন (পবিত্র মুখোপাধ্যায়, বিজয়া মুখোপাধ্যায়, অমিয়কুমার বাগচী, শ্যামল চক্রবর্তী, শঙ্কর মুখোপাধ্যায়ের সঙ্গে যৌথভাবে)।

সম্পাদিত পত্রিকা
----------------

তিনি দীর্ঘদিন 'বিভাষা' নামে একটি পত্রিকা সম্পাদনা করেছেন।

মৃত্যু
------

কবি বিজয়া মুখোপাধ্যায় ২০২০ সালের ২৬ জুলাই ৮৩ বৎসর বয়সে কলকাতায় মৃত্যুবরণ করেন।

আরও দেখুন
---------

* সুনীল গঙ্গোপাধ্যায়
* শক্তি চট্টোপাধ্যায়
* পবিত্র মুখোপাধ্যায়
* নবনীতা দেবসেন
* কবিতা সিংহ
* শরৎকুমার মুখোপাধ্যায়

তথ্যসূত্র
---------

1. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১৪৪। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. ↑  প্ল্যাটফর্ম, চার নম্বর (২০২০-০৯-০১)। "'অসম্মানে উদাসীন ফুটেছে অক্ষর'"। *৪ নম্বর প্ল্যাটফর্ম* (ইংরেজি ভাষায়)। সংগ্রহের তারিখ ২০২২-০৩-১৯।
3. ↑  "The unserved tongue: modern poetry by Bengali women"। সংগ্রহের তারিখ ২০২১-১২-২৬।
4. ↑  "প্রয়াত বিজয়া মুখোপাধ্যায়"। সংগ্রহের তারিখ ২০২১-১২-২৬।
5. ↑  "ভেঙে যায় অনন্ত বাদাম' : স্মরণে বিজয়া মুখোপাধ্যায়"। সংগ্রহের তারিখ ২০২১-০১-০৩।
6. ↑  "চিরনিদ্রায় কবি বিজয়া মুখোপাধ্যায়"। সংগ্রহের তারিখ ২০২১-০১-০৫।
"**সিম্পল সাইমন**" হলো ইংরেজি ভাষার একটি জনপ্রিয় শিশুতোষ ছড়া। এর রাউড লোকসঙ্গীত সূচক সংখ্যা ১৯৭৭৭।

ছড়ার কথা
---------

"সিম্পল সাইমন অ্যান্ড দ্য পাইম্যান"-এর জন্য ডেনস্লোর চিত্রাঙ্কন
ছড়াটির কথাগুলো নিম্নরূপ:

Simple Simon met a pieman,
Going to the fair;
Says Simple Simon to the pieman,
Let me taste your ware.
Says the pieman to Simple Simon,
Show me first your penny;
Says Simple Simon to the pieman,
Indeed I have not any.
Simple Simon went a-fishing,
For to catch a whale;
All the water he had got,
Was in his mother's pail.
Simple Simon went to look
If plums grew on a thistle;
He pricked his fingers very much,
Which made poor Simon whistle.
He went for water in a sieve
But soon it all fell through
And now poor Simple Simon
Bids you all adieu!

উৎস
---

বর্তমানে ব্যবহৃত ছড়ার লাইনগুলো ১৭৬৪ সালে প্রথম প্রকাশিত একটি দীর্ঘ চ্যাপবুকে পাওয়া যায়। সিম্পল সাইমন নামের চরিত্রটি এর আরও আগে থেকে প্রচলিত ছিল। সম্ভবত ১৬৮৫ সালে এলিজাবেথ যুগের চ্যাপবুক বা "সিম্পল সাইমন’স মিসফর্চুনস অ্যান্ড হিজ ওয়াইফ মার্গারি’স ক্রুয়েল্টি" নামের লোকগীতি থেকে চরিত্রটি জনপ্রিয়তা লাভ করে থাকতে পারে। এছাড়াও ১৮শ শতাব্দীতে সেন্ট গাইলস এলাকায় সাইমন এডি নামের এক ভিক্ষুক ছিল। তার নাম থেকেও সাইমন চরিত্রের উদ্ভব হয়ে থাকতে পারে।

তথ্যসূত্র
---------

1. 1 2 3  I. Opie and P. Opie, *The Oxford Dictionary of Nursery Rhymes* (Oxford University Press, 1951, 2nd edn. 1997), pp. 333-4.
2. ↑  Archived at Ghostarchive and the Wayback Machine: *Simple Simon | Nursery Rhymes And Kids Songs by KidsCamp*। *YouTube*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Walter Thornbury, Edward Walford (১৮৮০), *Old and New London: Westminster and the western suburbs Volume 3 of Old and New London: A Narrative of Its History, Its People, and Its Places, Old and New London*, Cassell, Petter, & Galpin, পৃষ্ঠা 207 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* A page containing the full text of the rhyme

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ কর্ম

 |
উইসকনসিন রাজ্যের রাজধানীতে ধনু রাশি জ্যোতিষ চিহ্ন
**ধনু** (ইংরেজিতে: Sagittarius) (**♐**), পশ্চিমী রাশিশাস্ত্রের বারোটি রাশির মধ্যে নবম রাশি। ২৫ শে নভেম্বর থেকে ১৫ ই জানুয়ারি মধ্যে জন্মগ্রহণকারীদের এই রাশির অন্তর্ভুক্ত গণ্য করা হয়। এর প্রতীক হলো 'ধনুর্ধর'। রাশিশাস্ত্রের ভাষায় অবশ্য এর প্রতীক ধনুকবিদ ছাড়াও 'বিজ্ঞ' বা 'উপদেষ্টা'। শাস্ত্রানুযায়ী এই রাশির জাতক/জাতিকারা বৃহস্পতি গ্রহ দ্বারা নিয়ন্ত্রীত হন এবং এই রাশির সংখ্যা হচ্ছে ৩।

বৈশিষ্ট্য
---------

রাশিশাস্ত্রের ভাষায় এই রাশির আগ্নেয় বৈশিষ্ট্য হলো: এরা অকপট, আবেদ উদার, অস্থির, কৌতূহলী, প্রকৃতিপ্রেমিক, ধৈর্য্যহীন, ক্রীড়ানুরাগী ও শাসক।

পুরাণ
-----

গ্রিক পুরাণের বিখ্যাত সেন্টর কীরন ছিলেন স্বর্গরাজ্যের সবচেয়ে বড় ধনুর্বিদ। বয়োজ্যেষ্ঠ এই ধনুর্বিদের সমকক্ষ আর কেউ হতে পারেনি শত চেষ্টাসত্ত্বেয়। বড় বড় বীরেরা, একিলিস, হেক্টর, জ্যাসন, হারকিউলিস প্রমুখ ছিলেন তার ছাত্র। একদিন সেন্টরদের সঙ্গে যুদ্ধ করার সময় নিজের অজান্তেই তার ছাত্র হারকিউলিস কীরনকে তীরবিদ্ধ করে ফেলেন। হাইড্রার রক্তমাখানো সে বিষাক্ত তীরের বিষক্রিয়ার ব্যথায় কাতর হয়ে একসময় কীরণ জিউসের কাছে ব্যথা নিরাময়ের প্রার্থনা করেন। ফলে জিউস তাকে স্বর্গে উঠিয়ে নেন এবং সসম্মানে নক্ষত্রলোকে স্থাপন করেন। নক্ষত্রলোকে কীরন ধনুরাশির প্রতীক হয়ে ওঠেন। অন্য বর্ণনামতে, বিষের ব্যথায় কাতর তিনি ক্ষত নিরাময়ের কোনো উপায় না জেনে নিজের অমরত্ব প্রমিথিউসকে দান করে ইচ্ছা-মৃত্যু বরণ করেন। আর কীরনের এই মহানুভবতায় প্রীত হয়েই জিউস তাকে নক্ষত্রলোকে স্থাপন করেন।

বিখ্যাত ব্যক্তিত্ব
------------------

এই রাশির অন্তর্গত বিখ্যাত ব্যক্তিত্বের মধ্যে উল্লেখযোগ্য:

 

|  |  |  |
| --- | --- | --- |
| * জগদীশচন্দ্র বসু
* হাইনরিখ হাইনে
* আলেকসান্দ্রো সোলঝোনৎসিন
* জোনাথন সুইফট
* টমাস কার্লাইল
* জন মিল্টন
* বেটোভেন

  | * উইনস্টন চার্চিল
* ওয়ারেন হেস্টিংস
* ওয়াল্ট ডিজনী
* দিলিপ কুমার
* হায়দার আলী
* টিপু সুলতান
* মাওলানা ভাসানী

  | * মুনির চৌধুরী
* সুবর্ণা মোস্তফা
* কামরুল হাসান
* রফিকুন নবী
* শাবনূর
* সঙ্গীতা নন্দী

  |

তথ্যসূত্র
---------

1. ↑  assuming an ayanamsa of 23.86° as of 2000 according to N. C. Lahiri. The precise value used may vary, but is mostly set close to 24°.
2. 1 2 3  *ধনু* ভুক্তি, সাপ্তাহিক ২০০০ (রাশিচক্র ২০০৮); মতিঝিল, ঢাকা থেকে প্রকাশিত। পৃ. ৯৬। পরিদর্শনের তারিখ: জুলাই ৬, ২০১১।
3. ↑  "কীরণ" ভুক্তি: *প্রতীচ্য পুরাণ*, ফরহাদ খান; প্রতীক, বাংলাবাজার, ঢাকা থেকে প্রকাশিত। পৃ. ৪৬। অক্টোবর ২০০১ পুণর্মুদ্রণ। পরিদর্শনের তারিখ: জুলাই ৬, ২০১১।

বহিঃসংযোগ
---------

| * দে
* স
রাশিচক্র |
| --- |
| জ্যোতির্বিজ্ঞান | রাশিচক্রের তারামণ্ডল |
| মেষ | বৃষ | মিথুন | কর্কট | সিংহ | কন্যা | তুলা | বৃশ্চিক | সর্পধারী | ধনু | মকর | কুম্ভ | মীন |
| জ্যোতিষ শাস্ত্র | রাশিচক্রের জ্যোতিষ শাস্ত্রীয় প্রতীক |
| মেষ | বৃষ | মিথুন | কর্কট | সিংহ | কন্যা | তুলা | বৃশ্চিক | ধনু | মকর | কুম্ভ | মীন |
|  |  |  |  |  |  |  |  |  |  |  |  |
বিজয়কৃষ্ণ গোস্বামী

ভারতের ইতিহাসে **বিজয়কৃষ্ণ গোস্বামী** ছিলেন একজন উজ্জ্বল নক্ষত্র। তিনি ছিলেন ব্রাহ্মসমাজের অন্যতম আচার্য। শিক্ষার প্রসার ও কুসংস্কারমুক্ত সমাজ গঠনে তার ভূমিকা উল্লেখযোগ্য।

জন্ম ও শিক্ষা
-------------

১৮৪১ খ্রিষ্টাব্দের ২ আগস্ট নদিয়া জেলার শিকারপুরের নিকট দহকুল গ্রামে বিজয়কৃষ্ণ গোস্বামী জন্মগ্রহণ করেন। তিনি অদ্বৈতাচার্যের বংশধর ছিলেন। বিজয়কৃষ্ণ শান্তিপুরে গোবিন্দ গোস্বামীর টোলে প্রাথমিক শিক্ষা অর্জন করেন। তিনি কলকাতায় সংস্কৃত কলেজে পড়াশোনা করেন। তারপর কিছুদিন তিনি কলকাতা মেডিক্যাল কলেজে অধ্যয়ন করেছিলেন।

ব্রাহ্মসমাজে যোগদান
-------------------

বিজয়কৃষ্ণ গোস্বামী দেবেন্দ্রনাথ ঠাকুরের উৎসাহে ব্রাহ্মসমাজে যোগদান করেন। ব্রাহ্মধর্ম প্রচারের কাজে তিনি ভারতের বিভিন্ন স্থানে ভ্রমণ করেন। ব্রহ্মানন্দ কেশবচন্দ্র সেনের সঙ্গেও তিনি কাজ করেন। ১৮৬৩ খ্রিষ্টাব্দে তিনি ব্রহ্মসমাজের আচার্য হন। তার উদ্যোগে শান্তিপুর, ময়মনসিংহ, গয়া প্রভৃতি অঞ্চলে ব্রাহ্মমন্দির প্রতিষ্ঠিত হয়।

নব্যবৈষ্ণব আন্দোলন
------------------

বিজয়কৃষ্ণ গোস্বামী গয়াতে সাধুদের সংস্পর্শে এসে বৈষ্ণবধর্মের প্রতি আকৃষ্ট হন। ফলে তার সঙ্গে ব্রাহ্মসমাজের মতবিরোধ হয় এবং তিনি ১৮৮৮ খ্রিষ্টাব্দে ব্রাহ্মধর্ম ত্যাগ করে বৈষ্ণব সাধনায় মগ্ন হন। তিনি যে বৈষ্ণবধর্ম প্রচার করেন তা ***নব্যবৈষ্ণবধর্ম*** নামে পরিচিত। তিনি ছিলেন নব্যবৈষ্ণব আন্দোলনের প্রধান ব্যক্তিত্ব। নারীর উন্নতি ও স্ত্রীশিক্ষার পক্ষপাতী আধুনিক মানুষ ছিলেন তিনি। অশ্বিনীকুমার দত্ত, বিপিনচন্দ্র পাল, সতীশচন্দ্র মুখোপাধ‍্যায় প্রমুখ ব‍্যক্তি এই আন্দোলনের সাথে যুক্ত ছিলেন। সন্ন‍্যাস গ্রহণের পর তাঁর নাম হয় অচ‍্যুতানন্দ সরস্বতী।

শিষ্য
-----

বিজয়কৃষ্ণ গোস্বামীর উল্লেখযোগ্য শিষ্যরা কুলদানন্দ ব্রহ্মচারী, কিরণ চাঁদ দরবেশ, বিপিনচন্দ্র পাল, অশ্বিনীকুমার দত্ত, সতীশচন্দ্র মুখোপাধ্যায় প্রমুখ।

মৃত্যু
------

১৩০৬ বঙ্গাব্দের ২২জ্যেষ্ঠ (১৮৯৯খ্রি:) বিজয়কৃষ্ণ গোস্বামী পুরীতে মারা যান।

তথ্যসূত্র
---------

1. 1 2  "গোস্বামী, বিজয়কৃষ্ণ"। সংগ্রহের তারিখ ২২ জানুয়ারি ২০১৮।
2. ↑  Sāmanta, Rāimohana (1979\*)। *Bijayayana : Srisribijayakrshna Gosvami prabhura jibanalekhya*। Pyarimohana Samanta।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "শান্তিপুরের ব্রাহ্ম আন্দোলন আর বিজয়কৃষ্ণ গোস্বামী"। *www.anandabazar.com*। সংগ্রহের তারিখ ২০২৩-০৬-১৮।
4. 1 2 3  *ইতিহাস সহায়িকা*। দি ক্যালকাটা পাবলিশার্স। জানুয়ারি ২০১৬। পৃষ্ঠা ৯০।
**নিশা মিলেট** (জন্ম ২০শে মার্চ ১৯৮২) হলেন ভারতের কর্ণাটক রাজ্যের বেঙ্গালুরুর একজন সাঁতারু। তিনি একজন অর্জুন পুরস্কার বিজয়ী। তিনি ভারতের হয়ে ২০০০ সালে সিডনি অলিম্পিক সাঁতার দলের একমাত্র মহিলা ছিলেন।

কর্মজীবন
--------

মিলেটের ৫ বছর বয়সে প্রায় ডুবে যাওয়ার অভিজ্ঞতা হয়েছিল, যার পরে তাঁর বাবা জোর দিয়েছিলেন যাতে তিনি নিজের ভয় কাটিয়ে উঠে সাঁতার শিখতে পারেন। ১৯৯১ সালে, মিলেট চেন্নাইয়ের শেনয়নগর ক্লাবে তাঁর বাবা অব্রের নির্দেশনায় সাঁতার শিখেছিলেন। ১৯৯২ সাল নাগাদ, মিলেট চেন্নাইয়ে ৫০ মিটার ফ্রিস্টাইলে তাঁর প্রথম রাজ্য-স্তরের পদক জিতেছিলেন।

তাঁর বাবা-মা তাঁর সাঁতার প্রশিক্ষণ এবং কর্মজীবনকে আরও এগিয়ে নিয়ে যেতে ব্যাঙ্গালোরে চলে আসেন। তিনি ব্যাঙ্গালোরের সোফিয়া হাই স্কুলে পড়েছেন।

১৯৯৪ সালে, সাব-জুনিয়র থাকাকালীন, মিলেট সিনিয়র ন্যাশনাল লেভেলে পাঁচটি ফ্রিস্টাইল স্বর্ণপদক জিতেছিলেন এবং ভারতের শীর্ষ সাঁতারুদের পরাজিত করেছিলেন। একই বছর, তিনি হংকংয়ে এশিয়ান এজ গ্রুপ চ্যাম্পিয়নশিপে তাঁর প্রথম আন্তর্জাতিক পদকও জিতেছিলেন।

মিলেট ১৯৯৮ এশিয়ান গেমস (থাইল্যান্ড) এবং ওয়ার্ল্ড চ্যাম্পিয়নশিপে (পার্থ ১৯৯৯ সাল, ইন্ডিয়ানাপোলিস ২০০৪ সাল) ভারতের প্রতিনিধিত্ব করেছেন এবং আফ্রো-এশিয়ান গেমস ও এসএএফ গেমস উভয় ক্ষেত্রেই দেশের জন্য পদক জিতেছেন। তিনিই একমাত্র ভারতীয় ক্রীড়াবিদ যিনি ১৯৯৯ সালে জাতীয় গেমসে ১৪টি স্বর্ণপদক জিতেছিলেন। তাঁর ক্রীড়া জীবনের শীর্ষে থাকাকালীন সময়ে, মিলেট ২০০০ সিডনি অলিম্পিকে ২০০ মিটার ফ্রিস্টাইলে ভারতের প্রতিনিধিত্ব করেছিলেন। সেখানে তিনি নিজের হিটে জিতেছিলেন, কিন্তু সেমিফাইনালের জন্য যোগ্যতা অর্জন করতে ব্যর্থ হন। তিনিই প্রথম ভারতীয় মহিলা যিনি অলিম্পিকের জন্য *খ* যোগ্যতার সময় পূরণ করেছিলেন। ২০০২ সালে অস্ত্রোপচারের পরে, তিনি সামান্য সময়ের ব্যবধানের জন্য ২০০৪ সালের অলিম্পিক যোগ্যতা অর্জন করতে পারেন নি। এরপর তিনি পিতামাতার উপর ভারী আর্থিক বোঝার কারণে প্রতিযোগিতামূলক সাঁতার থেকে অবসর নেওয়ার সিদ্ধান্ত নেন।

তিনি নিজের সাফল্যের একটি বড় অংশের কৃতিত্ব দেন বাসবনগুড়ি জলজ কেন্দ্রের প্রদীপ কুমারকে।

মিলেট ১৫ বছর ধরে ২০০ মিটার এবং ৪০০ মিটার ফ্রিস্টাইলে জাতীয় রেকর্ড / সেরা ভারতীয় প্রদর্শনের অধিকারী ছিলেন, সেটি শেষ হয় ২০১৫ সালে। তিনি ১০০ মিটার ফ্রিস্টাইলে এক মিনিটের বাধা ভেঙে প্রথম মহিলা ভারতীয় সাঁতারু হওয়ার গৌরবও অর্জন করেছেন।

পুরস্কার
--------

* ১৯৯৭ এবং ১৯৯৯-এর জাতীয় গেমসে সেরা ক্রীড়াবিদ হিসেবে প্রধানমন্ত্রীর পুরস্কার।
* মণিপুর জাতীয় গেমসে ক্রীড়ায় সর্বোচ্চ স্বর্ণপদক (১৪) - ১৯৯৯
* ভারতের সর্বোচ্চ ক্রীড়া ব্যক্তিকে অর্জুন পুরস্কার দেওয়া হয় - ২০০০
* রাজ্যোৎসব পুরস্কার - ২০০১
* কর্ণাটক রাজ্য একলব্য পুরস্কার - ২০০২
* আফ্রো-এশীয় গেমস, মহিলাদের ব্যাকস্ট্রোক রৌপ্য পদক - ২০০৩

আরও দেখুন
---------

* ২০০০ গ্রীষ্মকালীন অলিম্পিকে ভারত
* বাসবনগুড়ি জলজ কেন্দ্র

তথ্যসূত্র
---------

1. 1 2  Brijnath, Rohit (৩০ নভেম্বর ১৯৯৬)। "Indian sportspersons have a hard road to glory"। *India Today*। সংগ্রহের তারিখ ২০ এপ্রিল ২০২১।

বহিঃসংযোগ
---------

* নিশা মিলেট at Olympedia (ইংরেজি)উইকিউপাত্তে সম্পাদনা করুন
* নিশা মিলেট হোম পেজ
**বিজয়া জেনা** (এছাড়াও **ডলি জেনা** বা **বিজয় জেনা** নামে পরিচিত; ওড়িয়া: ଡଲି େଜନା ) হলেন ওডিশার কটকে জন্মগ্রহণকারী একজন ভারতীয় অভিনেত্রী, চলচ্চিত্র পরিচালক এবং প্রযোজক। তিনি ওড়িয়া ভাষার চলচ্চিত্র *তারা*-এ তাঁর কাজের জন্য "সেরা পরিচালক" বিভাগে ভারতীয় জাতীয় চলচ্চিত্র পুরস্কার জয় করেছেন।

জেনা *রাজিয়া সুলতান*-এ লায়লা চরিত্রে অভিনয় করেছিলেন এবং পরে বেশ কয়েকটি ওড়িয়া ভাষার চলচ্চিত্রে অভিনয় করেছেন। বেশ কয়েকটি চলচ্চিত্রে অভিনয় করার পরে তিনি পুনরায় চলচ্চিত্র পরিচালনা ও রচনা করা শুরু করেন। তিনি ১৯৯২ সাল থেকে ১৯৯৫ সাল পর্যন্ত ভারতীয় চলচ্চিত্র ও দূরদর্শন সংস্থান পরিচালনা পর্ষদে দায়িত্ব পালন করেছিলেন।

প্রারম্ভিক জীবন
---------------

বিজয়া জেনা তাঁর বাবা মায়ের তিন সন্তানের মধ্যে কনিষ্ঠ ছিলেন। তাঁর মা জমিদার পরিবারের একজন সদস্য এবং তাঁর বাবা প্রয়াত বি. সি. জেনা একজন পুর প্রকৌশলী ছিলেন। কিশোর বয়সে, জেনা ভারতীয় চলচ্চিত্র ও দূরদর্শন সংস্থান-এ ভর্তি হয়েছিলেন এবং চলচ্চিত্র অভিনয়ের ওপর ডিপ্লোমা অর্জন করেছিলেন। জেনা একটি ইন্টারন্যাশনাল ট্রান্সপার্সোনাল অ্যাসোসিয়েশন কনফারেন্স (যেটি একটি বৈজ্ঞানিক ও ধার্মিক সম্মেলন)-এ অংশ নিয়েছিল। তিনি এরহার্ড সেমিনারস ট্রেনিংয়ের একটি কোর্সেও অংশ নিয়েছিলেন।

অভিনয় জীবন
-----------

বিজয়া জেনা হিন্দি ও ওড়িয়া ভাষার চলচ্চিত্রে অভিনয় করেছেন; যার মধ্যে *এক কাহানি*, *বিক্রম বেতাল*, *পরমবীর চক্রের* মতো টেলিভিশন ধারাবাহিকে অভিনয় করেছেন। এছাড়াও তিনি গোগোলের ইন্সপেক্টর জেনারেল, মহেশ ইলকুনচুয়ারের *অকস অর আয়না*-এর মতো মঞ্চ নাটকে অভিনয় করেছেন। ওড়িয়া চলচ্চিত্র *জাগা বালিয়া*-এ তাঁর অভিনয়ের জন্য তিনি "সেরা অভিনেত্রী" বিভাগে রাজ্য পুরস্কার পেয়েছিলেন। ওড়িয়া ভাষার চলচ্চিত্র ছাড়াও তিনি বেশ কয়েকটি হিন্দি চলচ্চিত্রে অভিনয় করেছেন; যার মধ্যে খাজা আহমেদ আব্বাসের *দ্য নাক্সালাইটস*, কামাল আমরোহীর *রাজিয়া সুলতান*, কেতন মেহতার *হোলি* অন্যতম। অতঃপর তিনি *হাকিম বাবু*-এ অভিনয় করেছেন; যেটি "সেরা ওড়িয়া চলচ্চিত্র" বিভাগে ভারতীয় জাতীয় চলচ্চিত্র পুরস্কার লাভ করেছিলেন। জেনা নিকোলাস মেয়ার দ্বারা পরিচালিত ইসমাইল মার্চেন্টের ব্রিটিশ চলচ্চিত্র, *দ্য ডিসিভার্স-* এও অভিনয় করেছিলেন।

১৯৯৭ সালে, বিজয়া জেনা হিন্দি ভাষায় তাঁর নিজের চলচ্চিত্র *আভাষ*-এ অভিনয় করেছেন। জেনা এই চলচিত্রে অভিনয় করার পাশাপাশি সংলাপ রচনা, পরিচালনা এবং প্রযোজনা করেছেন। এই চলচ্চিত্রটির বাজেট ছিল আনুমানিক ৬০,০০০ মার্কিন ডলার। এই চলচ্চিত্রটির চিত্রনাট্য উপদেষ্টা ছিলেন ইস্তভান গাল। *আভাষ* ১৯৯৭ সালের ফ্রান্সের ফেস্টিভাল ইন্টারন্যাশনাল দু ফিল্ম দে লা রোশেল-এ, ১৯৯৭ সালের মালয়েশিয়ার পেনাং ফিল্ম ফেস্টিভাল এবং একই বছরে কায়রো আন্তর্জাতিক চলচ্চিত্র উৎসবে প্রদর্শিত হয়েছে।

তথ্যসূত্র
---------

1. ↑  "Bijaya Jena"। *IMDb*। সংগ্রহের তারিখ ২০১৬-১২-২০।
2. ↑  "Merchant Ivory Productions"। *www.merchantivory.com*। সংগ্রহের তারিখ ২০১৬-১২-২০।
3. ↑  Abhaas IMDb.

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে বিজয়া জেনা (ইংরেজি)
**বিজয়নগর জেলা** দক্ষিণ ভারতের কর্ণাটক রাজ্যের একটি জেলা৷ এটি কর্ণাটকের উত্তর-পূর্ব অঞ্চলে কল্যাণ কর্ণাটক অঞ্চলের দক্ষিণাংশে অবস্থিত৷ কর্ণাটক সরকার ২০২০ খ্রিস্টাব্দে পূর্বতন বেল্লারী জেলা থেকে রাজ্যের ৩১ তম জেলা রূপে এই জেলাটি গঠন করে৷ 

এটি কর্ণাটের পূর্বতন রাজধানী বিজয়নগরের নামে সমর্পিত৷ বর্তমানে হাম্পি শহরে রয়েছে বিজয়নগর সাম্রাজ্যের বহু স্থাপত্য নিদর্শন৷ ইউনেস্কো বিশ্ব ঐতিহ্যবাহী স্থানগুলির মধ্যে বিরূপাক্ষ মন্দিরটি রয়েছে এই জেলাতেই৷

ইতিহাস
------

এই জেলাটি ছিল ঐতিহাসিক বিজয়নগর সাম্রাজ্যের অন্তর্গত। জেলাটিতে রয়েছে বহু ইতিহাস প্রসিদ্ধ স্থান ও স্থাপত্য।

ভারতে ব্রিটিশ শাসন চলাকালীন এটি ছিল মাদ্রাজ প্রেসিডেন্সির অন্তর্ভুক্ত। ভারতের স্বাধীনতা লাভের পর ভারতীয় রাজ্য গঠন শুরু হলে তথা ১৯৫৩ খ্রিস্টাব্দে অন্ধ্রপ্রদেশ রাজ্য গঠিত হলে বেল্লারী মহীশূর রাজ্যের একটি জেলাতে পরিণত হয়। বর্তমানে এটি কর্ণাটক রাজ্যের কল্যাণ কর্ণাটক অঞ্চলে অবস্থিত।

২০২০ খ্রিস্টাব্দে পূর্বতন বেল্লারী জেলার ছয়টি তালুক একত্রিত করে কর্নাটকের ৩১ তম জেলা হিসেবে বিজয়নগর জেলা আত্মপ্রকাশ করে। বি. এস. ইয়েদুরাপ্পা সরকার ঐ বছরই ১৮ নভেম্বর তারিখে নতুন এই জেলার বিজ্ঞপ্তি প্রকাশ করেন।

প্রশাসন
-------

বিজয়নগর জেলার জেলা সদরটি হোসপেট শহরে অবস্থিত। জেলা টি তে রয়েছে ৬ টি তালুক এবং ১৮ টি হোব্লি বা গ্রাম পঞ্চায়েতসমষ্টি। ৬ টি তালুক হল যথাক্রমে হোসপেট,হরপ্পানহাল্লি, কুড়লিগি, হূবিনা হড়গলি, হগরিবোম্মনহাল্লি ও কোট্টুরু

লোকসভা ও বিধানসভা
-----------------

বিজয়নগর জেলাটি বেল্লারী ও দাবণগেরে লোকসভা কেন্দ্রের অন্তর্গত।

হড়গলি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্র৷ এটি তপসিলী জাতিদের জন্য সংরক্ষিত আসন৷

হগরিবোম্মানহাল্লি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্র৷ এটি তপসিলী জাতিদের জন্য সংরক্ষিত আসন।

বিজয়নগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্র৷ এটি একটি অসংরক্ষিত আসন৷

কুড়লিগি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন।

হরপ্পানহাল্লি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০৪ নং বিধানসভা কেন্দ্র। এটি একটি অসংরক্ষিত আসন৷

তথ্যসূত্র
---------

1. ↑  "Cabinet approves boundaries of Vijayanagara district"। *The Hindu* (ইংরেজি ভাষায়)। ২৮ নভেম্বর ২০২০। সংগ্রহের তারিখ ২৪ জানুয়ারি ২০২১।
2. ↑  "Vijayanagar to be Karnataka's 31st district, BSY Cabinet gives in-principle nod"। *The New Indian Express*। ১৯ নভেম্বর ২০২০। সংগ্রহের তারিখ ২৪ জানুয়ারি ২০২১।
3. ↑  "Karnataka formalises creation of new Vijayanagara district"। *The Economic Times*। ২৭ নভেম্বর ২০২০। সংগ্রহের তারিখ ২৪ জানুয়ারি ২০২১।
4. ↑  Buradikatti, Kumar (১৯ নভেম্বর ২০২০)। "Ballari set to lose Hampi and more"। *The Hindu* (ইংরেজি ভাষায়)। সংগ্রহের তারিখ ২৪ জানুয়ারি ২০২১।
5. ↑  "Karnataka cabinet approves borders for new Vijayanagara district"। *The News Minute* (ইংরেজি ভাষায়)। ২৭ নভেম্বর ২০২০। সংগ্রহের তারিখ ২৪ জানুয়ারি ২০২১।
6. ↑  "Delimitation of Parliamentary and Assembly Constituencies Order, 2008" (পিডিএফ)। *The Election Commission of India*। ১৭ ডিসেম্বর ২০১৮। পৃষ্ঠা 30। ৩ অক্টোবর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২৪ মে ২০১৯।
7. ↑
8. ↑
9. ↑
10. ↑
11. ↑
**নিশিকান্ত রায়চৌধুরী** (২৪ মার্চ ১৯০৯ — ২০ মে ১৯৭৩) ছিলেন একজন বাঙালি কবি।

জন্ম ও শিক্ষা জীবন
------------------

কবির জন্ম ১৯০৯ খ্রিষ্টাব্দের ২৪ শে মার্চ তারিখে তার মামার বাড়ি বেঙ্গল প্রেসিডেন্সির অধুনা বাংলাদেশের বরিশাল জেলার উজিরপুর গ্রামে। পিতা বিজয়শঙ্কর রায়চৌধুরী ছিলেন আইনজীবী এবং মাতা সৌদামিনী দেবী। তাঁদের পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার বসিরহাট মহকুমার শিবহাটি গ্রামে। নিশিকান্তের জীবনের প্রথম পর্ব কাটে শান্তিনিকেতনে, দ্বিতীয় পর্ব পন্ডিচেরিতে শ্রীঅরবিন্দের আশ্রমে।
কবি শিক্ষা লাভ করেন প্রথমে সিউড়ির বেণীমাধব ইনস্টিটিউশন এবং শান্তিনিকেতনের কলাভবনে কবিগুরু রবীন্দ্রনাথ ঠাকুরের সান্নিধ্যে। রবীন্দ্রনাথ তাঁকে "চাঁদকবি" বলে ডাকতেন। তার দাদা কবি সুধাকান্ত রায়চৌধুরী ছিলেন রবীন্দ্রনাথের সচিব। অবনীন্দ্রনাথ ঠাকুর এবং  নন্দলাল বসুর কাছে আর্ট শিক্ষা লাভ করেন। অবনীন্দ্রনাথ তাকে বলতেন ‘মাই আর্টিস্ট’। অকৃতদার নিশিকান্ত ১৯৩৪ খ্রিস্টাব্দে চলে আসেন পণ্ডিচেরির শ্রী অরবিন্দ আশ্রমে এবং সেখানে বাস করতে থাকেন।

সাহিত্য জীবন
------------

শ্রীঅরবিন্দের আশ্রমের অধ্যাত্মসাধনার সাথে কাব্যসাধনা করতেন তিনি। ঋষি অরবিন্দ অত্যন্ত পছন্দ করতেন নিশিকান্ত ও তার কবিতা। অরবিন্দের ভাবনায় নিশিকান্ত ছিলেন তার "প্রেরণার ব্রহ্মপুত্র"। ১৯৩৯ খ্রিস্টাব্দে তার প্রথম কাব্যগ্রন্থ 'অলকানন্দা' প্রকাশিত হয়। সংস্কৃত শব্দ ব্যবহার, ধ্বনি-গাম্ভীর্য এবং চিত্রময়তা তার কাব্যের প্রধান বৈশিষ্ট্য।

তার উল্লেখযোগ্য কাব্যগ্রন্থগুলি হল -

* *দিগন্ত* (১৯৪৪)
* *পঁচিশ প্রদীপ* (১৯৪৫)
* *ভোরের পাখি*
* *দিনের সূর্য*
* *বৈজয়ন্তী*
* *বন্দে মাতরম*
* *নবদীপন*

তার কবিতা ইংরাজীতে অনূদিত হয়ে "ড্রিম ক্যাডেন্স" নামে প্রকাশিত হয়। শ্রীঅরবিন্দ নিজেও কয়েকটি কবিতা ইংরাজীতে অনুবাদ করেন।

মৃত্যু
------

কবি ১৯৭৩ খ্রিষ্টাব্দের ২০ শে মে মৃত্যুবরণ করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু (২০১৬)। *সংসদ বাঙালি চরিতাবিধান*। সাহিত্য সংসদ, কলকাতা। পৃষ্ঠা ৩৬৮। আইএসবিএন 978-81-7955-135-6।
2. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১১৭। আইএসবিএন 978-81-7955-007-9 `|আইএসবিএন=` এর মান পরীক্ষা করুন: checksum (সাহায্য)।
3. ↑  ":: দৈনিক জনতা ::"। *www.djanata.com*। সংগ্রহের তারিখ ২০২০-০৮-০৫। [*স্থায়ীভাবে অকার্যকর সংযোগ*]
**সিয়াং জেলা** উত্তর পূর্ব ভারতের চীন সীমান্তে অবস্থিত অরুণাচল প্রদেশ রাজ্যের ২৫ টি জেলার (২০২০ খ্রিস্টাব্দ অবধি) মধ্যে একটি (২১তম) জেলা৷ জেলাটির জেলাসদর বোলেং শহরে অবস্থিত৷  পশ্চিম সিয়াং ও পূর্ব সিয়াং জেলা থেকে কিছু কিছু তহশিল নিয়ে সিয়াং জেলা গঠন করা হয়৷ বর্তমানে এই জেলাতে রয়েছে ৩২ নং রামগং কায়িং ও ৩৫ নং বোলেং পাঙ্গিন নির্বাচন কেন্দ্র দুটি৷ ২০১৫ খ্রিস্টাব্দে ২৭শে নভেম্বর তৎকালীন মুখ্যমন্ত্রী নাবাম তুকি এই জেলাটিকে আনুষ্ঠানিকভাবে স্বীকৃৃতি দান করেন৷ 

জেলাটির নাম এসেছে ঐ জেলার মধ্য দিয়ে প্রবাহাত ঐতিহ্যবাহী সিয়াং নদীর নাম থেকে৷ মনে করা হয় সিয়াং শব্দটি আংসি হিমবাহের নামের অপভ্রংশ ও পুনর্বিন্যাসের ফল৷ স্থানীয় আদি ভাষায় 'আসি' শব্দের অর্থ 'জল' এবং 'সি' শব্দের অর্থ 'এই', এখানে 'এই' বলতে আংসি হিমবাহের কথা উল্লেখ করা হচ্ছে৷ উত্তরে হিমালয়ের দিকে তিব্বতের বুরাং প্রদেশে রয়েছে এই হিমবাহটি৷ সাংপো নদীর উৎপত্তিস্থল এই আংসি হিমবাহ অঞ্চেল পাদদেশে সংখ্যাগরিষ্ঠভাবে আদি জনগোষ্ঠীরই বসবাস৷

অবস্থান
-------

ভৌগোলিকভাবে, অরুণাচল প্রদেশের সিয়াং নদীকেন্দ্রিক সিয়াং বলয়ের জেলাগুলির মধ্যস্থলে রয়েছে এই সিয়াং জেলা৷ জেলাসদর বোলেং পাসিঘাট থেকে ১০০ কিলোমিটার উত্তর পশ্চিমে, আলং থেকে ৪৫ কিলোমিটার উত্তরপূর্বে এবং পাঙ্গিন থেকে ২২ কিলোমিটার উত্তরে অবস্থিত৷

ইতিহাস
------

২০১৩ খ্রিস্টাব্দের ২১শে মার্চ তৎকালীন অরুণাচল প্রদেশের মুখ্যমন্ত্রী নতুন সিয়াং জেলার প্রস্তাব বিবেচনা করার কথা প্রস্তাবিত করেন৷ প্রায় আঠেরো মাস পরে পাঙ্গিন শহরকে নতুন জেলার অস্থায়ী জেলাসদর বলে ঘোষণা করা হয় কিন্তু স্থানীয়দের আলোচনার ভিত্তিতে পরবর্তীকালে বোলেং শহরকে জেলাসদরের মর্যাদা দেওয়া হয়৷ 

২০১৫ খ্রিস্টাব্দের ২৭ নভেম্বর নাবাম তুকি পাঙ্গিনে দাঁড়িয়ে অরুণাচল প্রদেশের ২১তম জেলা হিসাবে সিয়াঙের নাম ঘোষণা করেন৷ নতুন জেলা গঠনের ফলে জনসাধারণের প্রশাসনিক সুবিধা ও সহযোগিতা প্রাপ্তি সহজতর হয়ে ওঠে৷ পাঙ্গিনের পেরামে জেলাশাসকের আবাসস্থল, ছোটো স্টেডিয়াম, বিদ্যালয়, চিকিৎসালয়, থাকার ঘর, সেতু এবং পাকা রাস্তা তৈরীর জন্য ও অন্যান্য ক্ষেত্রে উন্নয়মূলক কাজের একাধিক ঘোষণা ও বিনিয়োগের প্রতিশ্রুতি দেওয়া হয়৷

প্রশাসনিক বিভাগ
---------------

জেলাটিতে ৪ টি মহকুমা ও মোট নয়টি জেলা পরিষদ রয়েছে৷

* **বোলেং মহকুমা:** বোলেং, রিগা, রেবো পার্গিং
* **পাঙ্গিন মহকুমা:** পাঙ্গিন, কেবাং
* **রামগং মহকুমা:** জমলো মোবুক, রামগং
* **কায়িং মহকুমা:** কায়িং, পায়ুম

### বিধানসভা কেন্দ্র

সিয়াং জেলাতে দুটি বিধানসভা কেন্দ্র রয়েছে:

* রামগং কায়িং (৩২) - অরুণাচল প্রদেশ পশ্চিম লোকসভা কেন্দ্র
* পাঙ্গিন বোলেং (৩৫) - অরুণাচল প্রদেশ পূর্ব লোকসভা কেন্দ্র

তথ্যসূত্র
---------

1. ↑
2. 1 2  "Siang becomes 21st district of Arunachal"। The Arunachal Times। ২৮ নভেম্বর ২০১৫।
3. ↑
4. ↑  "Arunachal clears bill for four new districts"। *The Times of India*। ২২ মার্চ ২০১৩।
5. ↑  Amar, Sangno (১ ডিসেম্বর ২০১৪)। "Tension over district headquarters simmers at Pangin-Boleng"। The Arunachal Times।
গ্রীক চিকিৎসক গেলেন (Galen) ছিলেন একজন প্রাচীন গ্রীক চিকিৎসা বিদ্বেষী ও ফিলোসফার। তিনি ২য় শতাব্দী প্রথম শতাব্দী পৌরাণিক সময়ে মশাইখা, জেনিটিক ও দ্রাব্যতা প্রমাণ প্রদর্শন, উপাধি এবং শারীরিক বৈজ্ঞানিক মূল্যায়ন গঠনের জন্য প্রসিদ্ধ ছিলেন।

গেলেনকে রোম সাম্রাজ্যের সম্রাট মার্কুস আউরেলিউস ত্রয়োদশোর সময়ে প্রশিক্ষিত প্রাচীন মহিলা স্থায়ী পদে বিশেষজ্ঞ চিকিৎসক হিসেবে নিয়োজিত করা হয়। তিনি আরও আউরেলিয়াম বিশ্ববিদ্যালয়ের মহাপ্রধান ডাক্তার হিসেবে পরিচিত ছিলেন।

গেলেনের জন্ম প্রা. ১৩১ খ্রিষ্টাব্দে সৌরুপোলে (মডার্ন টুর্কিশ সোয়ারোওবলু) গ্রীসে হয়েছিল। তিনি একজন অনেক গুরুত্বপূর্ণ গ্রীক চিকিৎসা বিদ্বেষী হিসেবে পরিচিত হয়েছিলেন, এবং তার কারণে তিনি অনেক বিশ্ববিদ্যালয়ে শিক্ষক হিসেবে নিয়োজিত হয়েছিলেন।

গেলেন ব্যাপক গ্রহণযোগ্যতা অর্জন করে সাধারণ চিকিৎসা, শারীরিক শিক্ষা, ফিজিওথেরাপি, প্রাকৃতিক পরিবর্তন, ও দ্রাব্যতার বিষয়ে তার মতামত জানানোর মাধ্যমে জানা হয়েছে। তিনি স্বয়ংক্রিয়ভাবে রক্তনিকেতন এবং নিয়ন্ত্রণ করার জন্য একটি সরঞ্জাম তৈরি করেন যা প্রায়শই কোনও হাস্যরস থেকে মুক্ত হয়ে উঠেছে এবং তার কাজ আজও গবেষণা করা হয়।

তার কাজ ছিল ব্যাপক যাত্রা, কিন্তু তার গবেষণার কাজ প্রায়শই বিবেচিত হয় নি। গেলেন তার জীবনের অধিকাংশ সময় কোথাও পাগল মতে ব্যবহার করেছিল ও তার একটি প্রবন্ধে লেখা ছিল, "তা হয়ে গেলেন তা করা গেলেন," যার মাধ্যমে তিনি মহান এবং অল্প স্থায়ী পদে জনপ্রিয় হয়ে

ছিলেন।

গেলেন স্কুলের প্রধান বিষয় গ্রীক দ্রাব্যতা ছিল এবং প্রায়শই তার ছাত্র বা শিষ্যগণের মধ্যে রাজা আউরেলিয়াস সহ অন্যান্য বৃদ্ধ এবং প্রাচীন ব্যক্তিগণ ছিলেন। তার গ্রন্থে অনেকগুলি সাহায্যে প্রাচীন চিকিৎসা, ব্যক্তিগত বৈদ্যতা, ও আধুনিক চিকিৎসা সম্পর্কে বিশ্বাস করা হয়।

গেলেন মশাইখা সম্পর্কে কয়েকটি অনুসন্ধানের প্রাথমিক প্রয়াস ছিল তার বাবার জন্মের পদ্ধতি, কিন্তু তিনি একটি মৌলিক ধারণা গ্রহণ করতে পারেনি। এটি মৌলিক হয় নি, কিন্তু তার গবেষণা স্কুল তাঁর অনুসন্ধানের প্রকাশিত বইগুলিতে রয়েছে এবং এটি অন্যান্য লেখকগণ এবং গবেষকগণ দ্বারা চিন্তা করা হয় যে তিনি মশাইখা সম্পর্কে কয়েকটি গুরুত্বপূর্ণ বই লেখেছিলেন।

গেলেনের চিকিৎসা কেন্দ্রিয় পট্টিপক্ষ প্রদান করে, যা প্রাচীন সময়ে চিকিৎসা ও রোগীর মধ্যে প্রাথমিক হিসাবে সম্ভব্য প্রকাশ বহন করে। এই সিদ্ধান্তের সাথে গেলেন একটি মৌলিক ধারণা গঠন করে যা পরিস্থিতি, প্রকৃতি ও দ্রাব্যতা সম্পর্কে উপায়ে প্রাকৃতিক চিকিৎসা অনুষ্ঠান করার উপায় বোধ করতে সাহায্য করে।

গেলেনের উপন্যাস ও গবেষণার উপর একটি প্রবন্ধ লেখা ছিল এবং তার মৃত্যুর পর তার কাজ ও বিবেচিত হয়েছিল এবং তিনি প্রায়শই ব্যক্তিগত বৃদ্ধ বা প্রাচীন চিকিৎসক হিসেবে পরিচিত ছিলেন। গেলেনের কাজ ছিল ব্যাপক, তারপরও তার কাজ প্রায়শই বিবেচিত হয়নি এবং এটি এখনও বিভাগিক গবেষণা করা হয়।
**বিফোরইউ মিউজিক** হল একটি সঙ্গীত বিষয়ক ডিজিটাল টিভি চ্যানেল যেটি মার্কিন যুক্সরাষ্ট্র, ব্রিটেন, ইউরোপ, মধ্যপ্রাচ্য, আফ্রিকা, মরিশাস, কানাডা এবং ভারত সহ বিশ্বের আরোও ১০০টির উপর দেশে ৮টির অধিক বিভিন্ন উপগ্রহে পাওয়া যায়। চ্যানেলটি লক্ষ্মী মিত্তাল, কিশোর লুল্লা এবং গকুল বিনানি মালিকানাধীন বিফোরইউ বিভাগ এর একটি অংশদারিত্বমুলক চ্যানেল।

চ্যানেলটি সমসাময়িক বলিউড, ইন্ডিপপ, ভাগরা এবং আন্তর্জাতিক সঙ্গীতের মিশ্রণ সম্প্রচার করা হয়ে থাকে। এছাড়াও চ্যানেলটির অনুষ্ঠানমালা সাজানো হয়েছে, তারকাদের সাক্ষাৎকার, শিল্পীর প্রোফাইল, কনসার্ট এবং চার্ট রানডাউন এর সাথে সম্প্রতি ভিডিও গানের জন্য অনুরোধ অন্তর্ভুক্ত করা হয়েছে।

২০০৮ সাল থেকে বাত্সরিক ইউকে এশিয়ান সঙ্গীত পুরস্কার (ইউকে এএমএ) প্রদান করা হয় এবং চ্যানেলটি দ্বারা সম্প্রচার করা হয়। 

বিফোরইউ মিউজিকের প্রধান লোলো

আরও দেখুন
---------

* ৯এক্সএম
* জলসা মুভিজ

তথ্যসূত্র
---------

1. ↑  "B4Utv.com -UKAMA – UK Asian Music Awards"। *b4utv.com*। ২০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১০।

বহিঃসংযোগ
---------

* অফিসিয়াল ওয়েবসাইট
**বেরার সালতানাত** ছিল দক্ষিণাত্য সালতানাতের অন্যতম। বাহমানি সালতানাত ভেঙে যাওয়ার পর ১৪৯০ সালে এই সালতানাত প্রতিষ্ঠিত হয়।

ইতিহাস
------

### পটভূমি

বেরার বা এর মারাঠি উচ্চারণ ওয়ারহাদের উৎপত্তি জানা যায় না। তবে মহাভারতে উল্লিখিত বিদর্ভ রাজ্যের নাম পরিবর্তিত হয়ে এই নামের উদ্ভব হয়েছে এমন হতে পারে।

একটি নির্ভরশীল বিবরণ অনুযায়ী বেরার একসময় অন্ধ্র বা সাতবাহন সাম্রাজ্যের অংশ ছিল। ১২শ শতাব্দীতে চালুক্যদের পতনের পর বেরার যাদবদের হাতে আসে। ১৩শ শতাব্দীতে মুসলিমদের হস্তগত হওয়ার পূর্ব পর্যন্ত তাদের হাতে ছিল। বাহমানি সালতানাতের প্রতিষ্ঠার পর বেরার এর পাঁচটি প্রদেশের অন্যতম ছিল। ১৪৭৮/৭৯ সালে এসব প্রদেশ দুইটি পৃথক প্রদেশে বিভক্ত হয়। রাজধানীর নামানুসারে এদের নাম ছিল গাউইল ও মাহুর। বাহমানি সালতানাতও এসময় ভগ্নপ্রায় ছিল।

### বেরার সালতানাতের প্রতিষ্ঠা

বাহমানি সালতানাতের ভাঙনের সময় ১৪৯০ সালে গাউইলের গভর্নর ফাতহুল্লাহ ইমাদউলমুলক নিজের স্বাধীনতা ঘোষণা করেন এবং ইমাদ শাহি রাজবংশের প্রতিষ্ঠা করেন। তার রাজধানী ছিল অচলপুর। তিনি মাহুরকে তার নবগঠিত রাজ্যের সাথে একীভূত করতে অগ্রসর হন। ইমাদউলমুলক জন্মের সময় একজন কন্নড় হিন্দু ছিলেন। বিজয়নগর সাম্রাজ্যের বিরুদ্ধে একটি অভিযানের সময় তিনি বন্দী হয়েছিলেন এবং এরপর মুসলিম হিসেবে বড় হন।

১৫০৪ সালে তিনি মারা যান। এরপর আলাউদ্দিন তার উত্তরসুরি হন। আলাউদ্দিন গুজরাটের সুলতান বাহাদুর শাহর সহায়তায় আহমেদনগরের আগ্রাসন প্রতিহত করেন। পরবর্তী শাসক দারিয়া বিজাপুরের সাথে মিলে আহমেদনগরের আগ্রাসন প্রতিহত করতে চেষ্টা করেছিলেন, তবে তিনি ব্যর্থ হন। ১৫৬৮ সালে বুরহান ইমাদ শাহ তার মন্ত্রী তুফাল খান কর্তৃক ক্ষমতাচ্যুত হন। এর ফলে আহমেদনগরের মুরতাজা নিজাম শাহ বেরার আক্রমণের সুযোগ পান। তিনি তুফাল খান, তার পুত্র শামসুল মুলক ও সাবেক সুলতান বুরহানকে বন্দী ও হত্যা করেন। এরপর বেরারকে আহমেদনগরের সাথে একীভূত করা হয়।

### সুলতানগণ

বেরারের সুলতানগণ হলেন:

1. ফাতহুল্লাহ ইমাদউলমুলক ১৪৯০ – ১৫০৪
2. আলাউদ্দিন ইমাদ শাহ ১৫০৪ – ১৫২৯
3. দারিয়া ইমাদ শাহ ১৫২৯ – ১৫৬২
4. বুরহান ইমাদ শাহ ১৫৬২ – ১৫৬৮
5. তুফাল খান ১৫৬৮ – ১৫৭২

আরও দেখুন
---------

* শিয়া মুসলিম রাজবংশের তালিকা
* [[তালিকোট

ের যুদ্ধ]]

* বেরার সুবা
* বেরার প্রদেশ

তথ্যসূত্র
---------

1. ↑  Sen, Sailendra (২০১৩)। *A Textbook of Medieval Indian History*। Primus Books। পৃষ্ঠা 117–119। আইএসবিএন 978-9-38060-734-4।
2. ↑  Michell, George & Mark Zebrowski. *Architecture and Art of the Deccan Sultanates* (*The New Cambridge History of India* Vol. I:7), Cambridge University Press, Cambridge, 1999, আইএসবিএন ০-৫২১-৫৬৩২১-৬, p.275
3. ↑  Robert Sewell. *Lists of inscriptions, and sketch of the dynasties of southern India* (*The New Cambridge History of India* Vol. I:7), Printed by E. Keys at the Government Press, 1884, p.166

বহিঃসংযোগ
---------

* List of Sultans of Berar

| * দে
* স
বেরার |
| --- |
| ইতিহাস | 
* বেরার সালতানাত
* বেরার সুবা
* হায়দ্রাবাদ রাজ্য
* বেরার প্রদেশ
* বেরার বিভাগ
* কেন্দ্রীয় প্রদেশ ও বেরার
* মধ্যপ্রদেশ
* মহারাষ্ট্র

 |
| দুর্গ | 
* গোউইলগড় দুর্গ
* মাহুর দুর্গ
* নরনালা দুর্গ
* বালাপুর দুর্গ
* অকোলা দুর্গ

 |
| শহর | 
* অচলপুর
* বালাপুর
* মাহুর
* কালাম্ব
* ওয়াসিম
* মেহকার

 |
**ছো** উপজাতি হল চিন কুকি ও মিজো জনগোষ্ঠীর এগারোটি উপজাতির মধ্যে একটি।তারা মিয়ানমারের (পূর্বের বার্মা দেশ) চিন পাহাড়ে মিন্দাত, কানপেটলেট, সামি এবং মাতুপি এলাকার স্থানীয় বাসিন্দা। তাদের **শো**, **কেক্স'উ**, **চো** এবং **য়িন্দু** নামেও অভিহিত করা হয়।

জনসংখ্যা
--------

ছো উপজাতির মধ্যে রয়েছে ফানাই (পাউই লুসেই), চিন্দুই, য়িন্দু, নাগায়া, দাই, মাউন এবং মাকান উপ-উপজাতির মানুষ। ১৯৭৩ - ৭৪ সালের জনগণনা অনুযায়ী ছো উপজাতির মানুষের মোট জনসংখ্যা হল ৪১,০৭০ জন।

### উৎস

অন্যান্য মিজো উপজাতিদের মতো, ছো উপজাতির মানুষ তিব্বত থেকে মেইথে এবং তায়েতে চলে এসেছিল। পোহপা পাহাড় এবং কাবাউ উপত্যকার মধ্য দিয়ে তারা এসেছিল। কাবাউ উপত্যকা থেকে তারা দক্ষিণে ইয়াও উপত্যকায় স্থানান্তরিত হয় এবং দক্ষিণ চিন পাহাড়ে তাদের বর্তমান অবস্থানে বসতি স্থাপন করে (সামি, কানপেটলেট, মাতুপি এবং মিন্দাত জনপদ)।

সামাজিক জীবন
------------

ছো জনগোষ্ঠীর অধিকাংশ মানুষই কৃষক। যতক্ষণ কাজ থাকে ততক্ষণ তারা সাধারণত চাষের খামারেই অবস্থান করে, তাই তারা বছরের মধ্যে মাত্র দুই বা তিন মাসের বেশি গ্রামে থাকতে পারে না।

### আতিথেয়তা

ছো লোকেরা সবসময়েই যে কোনও অতিথির প্রতি যথাযথ আতিথ্য প্রদর্শন করে, এমনকি সম্পূর্ণ অপরিচিত কোন ব্যক্তি হলেও, তারা অতিথি সেবায় কোনো পার্থক্য বা বৈষম্য করে না। যদি ঝড়ের সময় বা প্রচণ্ড বৃষ্টির মধ্যে অথবা রাতের বেলা তাদের গ্রামের মধ্যে কোন পর্যটক এসে পড়ে, তারা তাদের থাকার জন্য আমন্ত্রণ জানায়, এমনকি মাঝে মাঝে পীড়াপীড়ি করেই তাকে আশ্রয় দিতে চায়।

### প্রতিশোধমূলক হত্যাকাণ্ড

তাদের আতিথেয়তা যেমন আছে, তেমনি তার বিপরীতে, তাদের একটি অদ্ভুত ঐতিহ্য আছে। তাদের প্রতিশোধ নেবার উপায় হল হত্যা করা, হত্যা করতে গিয়ে তারা চিন্তা করে না। এই ঐতিহ্যের মূল কারণ এখনো জানা যায়নি। কিন্তু আশ্চর্যের বিষয় হল, এই ঐতিহ্য কাছাকাছি বসবাসকারী অন্যান্য মিজোদের (চিনবোই, ইন্দু এবং ইয়াও উপজাতি) মধ্যে পরিলক্ষিত হয় না। ১৯৬৮ সালে, বার্মা সরকার প্রতিশোধ মূলক হত্যার এই ঐতিহ্যকে নির্মূল করার চেষ্টা করেছিল। শুরুর সময়ে, উপজাতির মানুষজন ভয় পেয়ে ভেবেছিল যে তাদের ঐতিহ্য সম্পূর্ণরূপে নির্মূল হয়ে যাবে। এর ফলে হত্যার হার আগের থেকে আরও বেড়ে গিয়েছিল। ধীরে ধীরে অবস্থার পরিবর্তন হয়েছে। ১৯৭৩ সাল পর্যন্ত, হত্যার ঘটনা আগের তুলনায় অনেক কম হয়ে গেছে।

তথ্যসূত্র
---------

1. ↑  Lalthangliana, B.: 2001. History and Culture of Mizo in India, Burma & Bangladesh. Aizawl. RTM Press. p.81.
2. ↑  Aung Ngai Htang: A study of the revenge-murder of Cho (Chin) in Mindat Township, Chin State. Mandalay University. 1974. p. 1-64.

টেমপ্লেট:Kuki-Chin-Mizo tribes
রাণী নাগমতি আর তার তোতার কথোপকথন*পদ্মাবত* ১৭৫০ সন
**মালিক মুহাম্মদ জায়সী** (১৪৭৭–১৫৪২) ছিলেন একজন ভারতীয় সুফি কবি এবং পীর। তিনি তার রচনাবলী ফার্সি নাস্তালিক লিপিতে অবধী ভাষায় রচনা করতেন। তিনি তার রচিত কালজয়ী মহাকাব্য পদ্মাবতের জন্য বিখ্যাত হয়ে আছেন।

জীবনবৃত্তান্ত
-------------

জায়সী সম্পর্কে বেশিরভাগ তথ্য কিংবদন্তি থেকে আসে এবং তার জন্ম তারিখ ও জন্মস্থান নিয়ে বিতর্ক আছে। নিসবা "জায়সী" থেকে ধারণা করা হয়, তিনি বর্তমান উত্তর প্রদেশের মধ্যযুগীয় ভারতের একটি গুরুত্বপূর্ণ সুফি কেন্দ্র জায়সের সাথে যুক্ত ছিলেন। তবে, তিনি জায়সে জন্মগ্রহণ করেছিলেন নাকি ধর্মীয় শিক্ষার জন্য সেখানে পাড়ি জমান, এই নিয়ে বিতর্ক রয়েছে। 

কিংবদন্তিরা নিম্নরূপে জায়সীর জীবন বর্ণনা করেছেন: তিনি খুব অল্প বয়সেই তার পিতাকে হারান এবং এর কয়েক বছর পরে মাকেও হারান। তিনি এক চোখে অন্ধ হয়ে গেলেন এবং তার মুখে গুটিজনিত রোগ ছড়িয়ে পড়েছিল। তিনি বিয়ে করেন এবং তার সাতজন ছেলে ছিল। *পোস্টি-নামা* নামক একটি কাজে একজন পীরের (সুফি নেতা) আফিমের আসক্তিকে উপহাস না করা পর্যন্ত তিনি একটি সাধারণ জীবনযাপন করেছিলেন। শাস্তিস্বরূপ, তার বাড়ির ছাদ ধসে পড়ে তার সাত ছেলেরই মৃত্যু হয়। পরবর্তীকালে, জায়সী জায়সে ধর্মীয় জীবনযাপন করেন। তিনি সুফি তপস্বী (ফকির) দ্বারা প্রতিপালিত হয়েছেন বলেও বলা হয়।

কথিত আছে যে, জায়সীর পীর ছিলেন শাহ মোবারক বোদলে এবং শাহ কামাল। কেউ কেউ সৈয়দ আশরাফ জাহাঙ্গীর সেমনানিকে তাদের শিক্ষকও মনে করেন।

জায়সী বাবরের রাজত্বকালে ১৫২৯-৩০ (৯৩৬ হিজরি) সালে *আখিরি কালাম* রচনা করেছিলেন। তিনি ১৫৪০-৪১ (৯৪৬ হিজরি) *পদ্মাবত* রচনা করেছিলেন।

কিছু কিংবদন্তি বর্ণিত আছে যে অমেতির রাজা রামসিংহ পদ্মাবত থেকে শ্লোক শোনার পরে তিনি জয়সীকে তাঁর দরবারে আমন্ত্রণ করেছিলেন। এক জনশ্রুতিতে বলা হয়েছে যে জয়সীর আশীর্বাদের কারণে রাজার দুটি পুত্র ছিল। জয়সী তার জীবনের শেষ অংশটি আমেঠির নিকটে বনে কাটিয়েছিলেন, যেখানে তিনি প্রায়শই নিজেকে বাঘে পরিণত করেছিলেন। একদিন, যখন সে বাঘ হিসাবে ঘোরাফেরা করছিল, রাজার শিকারীরা তাকে হত্যা করেছিল। রাজা তাঁর স্মরণে প্রদীপ জ্বালানোর ও কুরআন তেলাওয়াত করার নির্দেশ দিলেন। [৪]

যদিও তাঁর সমাধিটি রাম নগর থেকে 3 কিলোমিটার উত্তরে, আমেথির নিকটে, যেখানে তিনি মারা গিয়েছিলেন, সেখানে অবস্থিত, আজ জাইস শহরে একটি "জাইসি স্মারক" (জাইসি স্মৃতিসৌধ) পাওয়া যেতে পারে।

চর্চা
-----

সাহিত্যকর্ম
-----------

মালিক মুহম্মদ জায়সী ২৫টি সাহিত্যকৃতী লেখেন। তার সবথেকে উল্লেখযোগ্য সাহিত্যকর্ম হলো পদ্মাবত (১৫৪০ সন)। তার এই মহাকাব্যের মাধ্যমে তিনি আলাউদ্দিন খিলজি কর্তৃক চিত্তৌর দখলের ঘটনা বর্ণনা করেন।

এছাড়াও তিনি আখরাওয়াত, আখেরি কালাম, কাহ্নবত ইত্যাদি রচনা করেন।

তথ্যসূত্র
---------

1. ↑  "Padmini's poet: The man behind the first known narrative of Rani Padmavati is known more as a peer"। *The Indian Express* (ইংরেজি ভাষায়)। ২০১৭-১১-২৬। সংগ্রহের তারিখ ২০১৯-০৪-১৭।
2. ↑  Sreenivasan, Ramya (২০০৭)। *The Many Lives of a Rajput Queen: Heroic Pasts in India C. 1500-1900* (ইংরেজি ভাষায়)। University of Washington Press। আইএসবিএন 9780295987606।
3. ↑  Garg, Gaṅgā Rām (১৯৯২)। *Encyclopaedia of the Hindu World* (ইংরেজি ভাষায়)। Concept Publishing Company। আইএসবিএন 9788170223740।
4. ↑  "Padmaavat Row LIVE Update: Karni Sena Stoops To New Low By Announcing A Film On Sanjay Leela Bhansali's Mother"। *DesiMartini*। ২০১৮-০১-৩০। সংগ্রহের তারিখ ২০২১-১১-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑
**ফুটবল ক্লাব কার্তাহেনা** (স্পেনীয়: FC Cartagena; সাধারণত **এফসি কার্তাহেনা** এবং সংক্ষেপে **কার্তাহেনা** নামে পরিচিত) হচ্ছে কার্তাহেনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের দ্বিতীয় স্তরের ফুটবল লিগ সেহুন্দা দিভিসিওনে প্রতিযোগিতা করে। এই ক্লাবটি ১৯৯৫ সালের ২৫শে জুলাই তারিখে *কার্তাহোনোভা ফুটবল ক্লাব* নামে প্রতিষ্ঠিত হয়েছে। ১৫,১০৫ ধারণক্ষমতাবিশিষ্ট কার্তাহোনোভা স্টেডিয়ামে *এফেসে* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় ভিক্তোর সানচেস দেল আমো এবং সভাপতির দায়িত্ব পালন করছেন পাকো বেলমোন্তে। বর্তমানে স্পেনীয় গোলরক্ষক মার্ক মার্তিনেস আরান্দা এই ক্লাবের অধিনায়কের দায়িত্ব পালন করছেন।

লিমোনেস, হেসুস আলভারো, রুবেন কাস্ত্রো, ইসাক আকেশে এবং ভিক্তোর ফের্নান্দেসের মতো খেলোয়াড়গণ কার্তাহেনার জার্সি গায়ে মাঠ কাঁপিয়েছেন।

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **ফুটবল ক্লাব কার্তাহেনা** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
**লালমনিরহাট সরকারি কলেজ** বাংলাদেশের লালমনিরহাট জেলার একটি ঐতিহ্যবাহী শিক্ষাপ্রতিষ্ঠান। এই কলেজটি লালমনিরহাট জেলা শহরের প্রানকেন্দ্রে অবস্থিত। এখানে বর্তমানে উচ্চ মাধ্যমিক,স্নাতক (পাস),স্নাতক ও স্নাতকোত্তর পর্যায়ে শিক্ষা প্রদান করা হয়।

ইতিহাস
------

লালমনিরহাট জেলায় ১৯৬৪ সালের আগে কোন উচ্চ শিক্ষাপ্রতিষ্ঠান ছিল না; ১৯৬৪ সালের জুলাই ১ তারিখে এখান উচ্চ শিক্ষাপ্রতিষ্ঠান হিসাবে প্রথমে লালমনিহাট কলেজ প্রতিষ্ঠিত হয়। লালমনিরহাট সরকারি বালিকা উচ্চ বিদ্যালয়ের একটি টিন শেড ঘরে এই কলেজের কার্যক্রম শুরু হয়। স্বাধীনতার পর ১৯৭২ সালে কলেজের বিল্ডিং নির্মাণ হয় এবং কলেজ ক্যাম্পাস গড়ে ওঠে। ১৯৮৪ সালে কলেজটি জাতীয়করণ করা হয়। কলেজটি প্রতিষ্ঠাকালিন সময়ে রাজশাহী বিশ্ববিদ্যালয়ের অধিভুক্ত ছিল। বর্তমানে কলেজটি জাতীয় বিশ্ববিদ্যালয় অধিভুক্ত এবং কলেজের উচ্চ মাধ্যমিক স্তর দিনাজপুর বোর্ডের আওতাভুক্ত।

অনুষদ ও বিভাগসমূহ
-----------------

কলেজে বর্তমানে উচ্চমাধ্যমিক, স্নাতক (পাশ), স্নাতক (সম্মান) এবং স্নাতকোত্তর পর্যায়ে পাঠদান করে।

### উচ্চ মাধ্যমিক

* মানবিক
* বিজ্ঞান
* ব্যবসায় শিক্ষা

### স্নাতক (পাশ)

* বিএ
* বিএসএস
* বিবিএস
* বিএসসি

### স্নাতক (সম্মান)

* কলা ও সামাজিক বিজ্ঞান অনুষদ
	+ বাংলা
	+ ইংরেজি
	+ ইতিহাস
	+ ইসলামের ইতিহাস ও সংস্কৃতি
	+ দর্শন
	+ অর্থনীতি
	+ রাষ্ট্রবিজ্ঞান
* বাণিজ্য অনুষদ
	+ হিসাব বিজ্ঞান
	+ ব্যবস্থাপনা
* বিজ্ঞান অনুষদ
	+ প্রাণিবিদ্যা বিভাগ
	+ 
	+ উদ্ভিদবিদ্যা বিভাগ
	+ 
	+

### স্নাতকোত্তর

1. বাংলা

1. দর্শন

1. ইতিহাস

1. ইসলামের ইতিহাস ও সংস্কৃতি

1. রাষ্ট্রবিজ্ঞান

1. হিসাববিজ্ঞান

তথ্যসূত্র
---------

1. ↑  জেলা তথ্য বাতায়ন[*স্থায়ীভাবে অকার্যকর সংযোগ*]
2. ↑  "লালমনিরহাট কলেজের ইতিহাস"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৫।

বহিঃসংযোগ
---------

* লালমনিরহাট সরকারি কলেজ অফিসিয়াল ওয়েবসাইট
**ছোট পাতা-নাক বাদুড়** বা **পাংশুটে গোলপাতা বাদুড়** (ইংরেজি: **Least Leaf-nosed Bat** বা **Ashy roundleaf bat**) (বৈজ্ঞানিক নাম:*Hipposideros cineraceus*) হচ্ছে Hipposideridae পরিবারের একটি বাদুড়ের প্রজাতি। এদেরকে ভারত, ইন্দোনেশিয়া, লাওস, মালয়েশিয়া, মায়ানমার, পাকিস্তান, থাইল্যান্ড, এবং ভিয়েতনামে পাওয়া যায়।

বিবরণ ও স্বভাব
--------------

ছোট পাতা-নাক বাদুড় খুবই ছোট আকারের। এদের মাথাসহ দেহের দৈর্ঘ্য মাত্র ৩ দশমিক ৭ সেন্টিমিটার। এদের শরীরের ওপরের অংশের লোম ধূসর বাদামি থেকে কমলা রঙের এবং নিচের অংশের রং ফ্যাকাশে থেকে প্রায় সাদা। পাখা ও কান ধূসর কালো। নাকের মাথার দিকটা দেখতে কিছুটা ছোট আকারের পাতার মতো, এ জন্যই এর নাম পাতা-নাক বাদুড়। এসব বাদুড় পাহাড়ি অঞ্চলে বাস করতে পছন্দ করে। দিনের বেলা থাকে পাহাড়ের গুহা বা গাছের খোঁড়লে। রাতে বের হয়ে পোকামাকড় ধরে খায়।

তথ্যসূত্র
---------

1. ↑  Wilson, Don E. and F. Russell Cole (2000) , Common Names of Mammals of the World
2. ↑  Chiroptera Specialist Group 1996. Hipposideros cineraceus[*স্থায়ীভাবে অকার্যকর সংযোগ*]. 2006 IUCN Red List of Threatened Species.  Downloaded on 30 July 2007.
3. ↑  টেমপ্লেট:IUCNlink